হংকংয়ের বিনোদন শিল্পে ৬৪০ মিলিয়ন ডলার বিনিয়োগ করবে আলিবাবা
টেক হেভিওয়েট আলিবাবা গ্রুপ হোল্ডিং লিমিটেডের ডিজিটাল মিডিয়া ও বিনোদন ইউনিট সোমবার ঘোষণা দিয়েছে, তারা হংকংয়ের সংস্কৃতি ও চলচ্চিত্র শিল্পের উন্নয়নে আগামী পাঁচ বছরে কমপক্ষে ৫ বিলিয়ন হংকং ডলার (৬৩৯ দশমিক ৪ মিলিয়ন ডলার) বিনিয়োগের পরিকল্পনা করছে।
চায়না ডেইলি ও নিক্কেই এশিয়ার প্রতিবেদনে এ তথ্য জানানো হয়েছে।
আলিবাবা গ্রুপ জানিয়েছে, হংকংয়ের টিভি নাটক, সিনেমা, অভিনয় ও তরুণ প্রতিভা খুঁজে বের করতে এই অর্থ বিনিয়োগ করা হবে। হংকংয়ের একসময়ের সমৃদ্ধ বিনোদন খাতকে পুনরুজ্জীবিত করার পরিকল্পনার অংশ হিসেবে এই বিনিয়োগ করা হচ্ছে।
আলিবাবার ভিডিও স্ট্রিমিং প্ল্যাটফর্ম ইউকু টিভিবি, শ ব্রাদার্স পিকচার্স ও মিডিয়া এশিয়া গ্রুপের মতো বেশ কয়েকটি স্থানীয় সংস্থার সঙ্গে টিভি সিরিজ প্রযোজনার কাজ করবে।
বেইজিংভিত্তিক আলিবাবা পিকচার্স জানিয়েছে, তাদের দ্বিতীয় সদর দপ্তর হংকংয়ে অবস্থিত হবে। তারা ২০ জন তরুণ চলচ্চিত্র নির্মাতাকে বৃত্তি দিতে হংকং ব্যাপটিস্ট বিশ্ববিদ্যালয়ের একাডেমি অব ফিল্মের সঙ্গে পাঁচ বছরের চুক্তি স্বাক্ষর করেছে।

টেক হেভিওয়েট আলিবাবা গ্রুপ হোল্ডিং লিমিটেডের ডিজিটাল মিডিয়া ও বিনোদন ইউনিট সোমবার ঘোষণা দিয়েছে, তারা হংকংয়ের সংস্কৃতি ও চলচ্চিত্র শিল্পের উন্নয়নে আগামী পাঁচ বছরে কমপক্ষে ৫ বিলিয়ন হংকং ডলার (৬৩৯ দশমিক ৪ মিলিয়ন ডলার) বিনিয়োগের পরিকল্পনা করছে।